Jy sal ook aan die remme moet stel. Ek het 'n Al-Ko dokument wat kan help. Stuur epos aan tmb6722@gmail.com en ek stuur dit vir jou.
Jannie, ek weet nie. Op my Swing vervang ek nou vir die 2de keer die skokbreker. As die wa gehak is dink ek nie die skokbreker sal die sleepvoertuig kan wegstoot om terug te keer na die uit posisie nie. Ek sou dink daar is fout as die wa alleen staan en die skokbreker beweeg nie uit nie. Dan sou ek sê dis tyd vir 'n nuwe.
Ons vorige 1984 Sprite s'n het beslis teruggekeer. Die ding is waarskynlik gasgevul en as die gas ontsnap, sal daar geen uitsit-aksie meer wees nie. Ek vermoed ook die wat jy getoets het, was maar net gedaan.
As jy trek demp hy met uittrek. dan sodra jy remtrap demp hy die inloop aksie om nie die stamp te voel nie.
Tensy die remme afgestel is om die pap skokbreker se vinniger remeffek teen te werk dink ek nie dit is nodig om remme te stel as die skokbreker vervang word nie. Dit is egter altyd goed om te weet hoe dit gedoen moet word indien dit nodig sou wees.
Die ou skokbreker het nog redelik weerstand gebied wanneer ek dit met die hand ingedruk of uitgetrek het, maar ek kon die verskil voel as ek sleep. Ek dink nie ons kan die selfde kragte met die hand op die skokbreker sit as die sleepkombinasie nie, en is die "hand-toets" volgens my nie n akkurate aanduider van die toestand van die skokbreker nie.
As die karavaan begin ruk-en-pluk omdat die inlooprem te maklik/ vinnig aktiveer word glo ek dit is tyd vir n nuwe skokbreker.
Butts baie dankie vir die dokument dit maak dinge baie eenvoudiger vir my, dankie vir jou raad ook Pieter. Ek het nog nie kans gehad om die werk te doen nie maar dit sal hopelik binne die volgende week of drie gebeur.